Kambja Valla Sõnumid

Komöödia „Isamaa pääsukesed“
2026-09-23 19:00 - 21:30 (Europe/Tallinn) | Reola kultuurimaja, Valge tee 1, Uhti küla, Kambja vald, Tartumaa, 61712
Andrus Kiviräha humoorikas ja teravmeelne näidend viib vaataja ühe väikese Eesti valla näiteringi tegemiste keskele, kus võetakse ette julge plaan tuua lavale Vabadussõjale pühendatud muusikal.
Ettevalmistused ei kulge aga sugugi plaanipäraselt – mehi on lavale pea võimatu meelitada ning nagu kunagi sõja ajal, jääb ka seekord suur vastutus naiste õlgadele. Muusikali sünni taustal kooruvad lahti tänapäeva maaelu rõõmud ja mured: tühjenevad maapiirkonnad, lagunevad hooned, keerulised peresuhted, alkoholiprobleemid, sallimatus erinevuste suhtes ning kuuluvustunde ja identiteedi otsingud.
Läbi huumori ja äratuntavate olukordade pakub lavastus nii naeru kui ka mõtteainet Eesti elu üle.
Autor: Andrus Kivirähk
Lavastaja ja muusika autor: Ingrid Ulst
Heli- ja valguskunstnik: Hanno Teppo
Laval Alle-Saija teatristuudio: Merike Ingver, Liivia Vaas, Helin Vill või Jaanika Ulst, Doris Pavlov, Ingrid Ulst, Imbi Pallo, Annika Rahnu, Meelis Vahtramäe, Aivo Kikerman, Argo Peetmaa, Taavo Vellend ja Heiki Lill.
Etendus on kahes vaatuses ning kestab 2 tundi ja 20 minutit.
Piletid:

eelmüügist tavapilet 10 € ja sooduspilet (pensionärid, õpilased) 10 €
kohapeal tavapilet 15 € ja sooduspilet 12 €.

Osta pilet

Monoetendus „Robot võttis mu töö ära“
2026-10-14 19:00 - 20:30
Margus ja robotkokk on humoorikas ja samas mõtlemapanev monolavastus inimeseks jäämisest kiiresti muutuvas maailmas.
Peategelane Margus on tavaline keskklassi mees, kelle elu pöördub pea peale, kui tema töökoha kööki saabub uus töötaja – tehisintellektil põhinev robotkokk. Tööst ilma jäädes püüab ta leida vastuseid küsimustele väärikusest, eneseväärikusest ja inimese kohast ajastul, mil masinad võtavad üle üha rohkem ülesandeid.
Laval kulgeb Marguse lugu läbi humoorikate ja valusate hetkede – argipäevastest olukordadest kuni sügava eksistentsiaalse kriisini. Vaimukas, emotsionaalne ja ajakohane lavastus kutsub kaasa mõtlema tehnoloogia mõjust meie tööle ja elule.
Autor ja lavastaja: Marek Ranne
Dramaturg ja mentor: Ingrid Ulst
Laval: Marek Ranne
Etendus on kahes vaatuses.
Piletid:

eelmüügist 10 € (tava- ja sooduspilet);
kohapeal tavapilet 15 € ja sooduspilet 12 € (pensionärid, veteranid ja õpilased).

Osta pilet
